
Pandantivul și podoaba de aur de la Pecica (4300 – 
4100 î.Hr.), prezente la Europalia 2019 
 Conf. Univ. dr. George V Grigore 
 
În colecțiile Complexului Muzeal Arad aflăm o podoabă din aur 
și un pandantiv din aur, descoperite în cadrul celui mai mare cimitir 
eneolitic timpuriu şi mijlociu din arealul intra-carpatic, cel de la situl 
Pecica „Est” (aproximativ 4300-4100 î.Hr.). Pandantivul din aur a fost 
descoperit în mormântul unei femei, despre care arheologii au stabilit 
că făcea parte din elita socială a comunităţii respective. Podoaba de 
aur de formă conică a aparținut unui bărbat al cărui mormânt a 
conținut un inventar funerar bogat format din: două vase ceramice, un 
topor de cupru, o lamă de piatră și o dăltiță confecționată din același 
material, un vârf de săgeată, o lamă din piatră de mari dimensiuni, 
podoaba din aur și mai multe oase de animale.Pecica este 
un oraș din județul Arad, zona  Crișana, format din localitatea 
componentă Pecica (reședința), și din satele Bodrogu 
Vechi, Sederhat și Turnu. Situat la o distanță de 25 km față de 
municipiul Arad, orașul Pecica și-a făcut de curând apariția în rețeaua 
urbană a României. Teritoriul administrativ al orașului se întinde în 
vestul Câmpiei Aradului, orașul administrând localitățile Pecica 
Veche (mai demult Pecica Română), Rovine (mai demult Pecica 
Ungurească) și localitățile rurale Bodrogu Vechi, Sederhat și Turnu. 
Bogăția descoperirilor arheologice din această zonă au dat numele 
unei importante perioade istorice cunoscută sub denumirea de Cultura 
Periam-Pecica. Istoria așezărilor Pecica, Bodrogu 
Vechi, Sederhat și Turnu este strâns legată de evenimentele ce au 
marcat prin amploare întreaga zonă a Câmpiei Aradului.Prima atestare 
documentară a localității se găsește în registrele diecezale papale 
din anul 1329.  

În prezent Complexului Muzeal Aradparticipă, alături de alte 30 
de muzee și institute de cercetare din România, la expoziţia „Originile 
Europei. Civilizații preistorice între Carpați și Dunărea de Jos“. 
Evenimentul este organizat în cadrul Festivalului Internațional de Arte 
EUROPALIA la Muzeul Grand Curtius din Liège, Belgia. 
Complexul Muzeal Arad prezintă trei piese din patrimoniul național, 
clasate în tezaur și fond, descoperiri arheologice de la Pecica (podoaba 
și pandantivul din aur)și Șagu(vasul zoomorf în formă de berbec 
descoperit în 2010), scoase la lumină de specialiștii muzeului arădean 
cu prilejul săpăturilor preventive. Obiectele de patrimoniu fac parte 
din Colecția de istorie veche și arheologie a Complexului Muzeal 
Arad. „Participarea Complexului Muzeal Arad la Festivalul 
Internațional de Arte – EUROPALIA, dovedește faptul că muzeul 
nostru, arădean, deține un patrimoniu arheologic deosebit de valoros, 
apreciat de specialiștii din întreaga lume, dar și de publicul larg. Ne 
dorim ca pe viitor Complexul Muzeal Arad să participe la cât mai 
multe expoziții de acest nivel, pentru a face cunoscută colecția 
muzeului și pentru a promova valorile Aradului”, a declarat Bogdan 
Blaga, managerul interimar al Complexului Muzeal Arad.Festivalul 
EUROPALIA este considerat manifestarea culturală de cea mai mare 
amploare din Belgia, fiind organizat sub patronajul Familiei Regale a 
Belgiei, o dată la doi ani, în Belgia și în țări învecinate – Franța, 
Olanda, Luxemburg și Germania sau Marea Britanie. Cea de-a 27-a 
ediție a Festivalului EUROPALIA este dedicată României, țara 
invitată de onoare.Expoziția, deschisă până în 26 aprilie 2020, este 
organizată de Muzeul Național de Istorie a României (MNIR), 
Institutul Cultural Român (ICR) și Muzeul Le Grand Curtius din 
Liège, cu sprijinul Ministerului Culturii și Identității Naționale și al 
Ministerului Afacerilor Externe. 
Podoaba și pandantivul din aur, descoperite în cadrul celui mai 
mare cimitir eneolitic timpuriu şi mijlociu din arealul intra-carpatic, 
cel de la situl Pecica „Est” (aproximativ 4300-4100 î.Hr.) dovedește 
3 
 
încă o dată vechimea noastră pe aceste meleaguri, dar și existența 
tehnicii de extragere și prelucrare a metalelor prețioase.  
Surse: arad24.net; pressalert.ro; detectoare-metale.ro; 
contrapunct.eu; gazetalocala.ro; specialarad.ro; 
vanatoaredecomori.blogspot.com; wikipedia.org 

